ຮອງນາຍົກລັດຖະມົນຕີ ຫງວຽນຊວນຟຸກ ຕ້ອນຮັບປະທານກິຕິມະສັກສະພາທະນາຍຄວາມປະຊາທິປະໄຕສາກົນ
12 ມິຖຸນາ 2014 - 13:07:05
ທ່ານຮອງນາຍົກລັດຖະມົນຕີ ຫງວຽນຊວນຟຸກ
ຕ້ອນຮັບອະດີດປະທານສະພາທະນາຍຄວາມປະຊາທິປະໄຕສາກົນ
(ພາບ: chinhphu.vn)
(vovworld) – ຕອນບ່າຍວັນທີ 11/06, ທີ່ການຕ້ອນຮັບທ່ານ Jitendra Sharma, ກຳມະການຄະນະປະຈຳ, ປະທານກິຕິມະສັກ, ອະດີດປະທານສະພາທະນາຍຄວາມປະຊາທິປະໄຕສາກົນ ທີ່ພວມຢ້ຽມຢາມ ແລະ ເຮັດວຽກຢູ່ຫວຽດນາມ. ທ່ານຮອງນາຍົກລັດຖະມົນຕີ ຫງວຽນຊວນຟຸກ ໄດ້ຂອບໃຈສະພາທະນາຍຄວາມປະຊາທິປະໄຕສາກົນເວົ້າລວມ ແລະ ທ່ານ Jitendra Sharma ເວົ້າສະເພາະ ທີ່ໄດ້ອອກສຽງສະໜັບສະໜູນຫວຽດນາມ ຕໍ່ເລື່ອງຈີນ ຕັ້ງຮ້ານເຈາະນ້ຳມັນໄຮຢາງ 981 ຢ່າງຜິດກົດໝາຍໃນເຂດເສດຖະກິດຈຳເພາະ ແລະ ໄຫຼ່ທະວີບຂອງຫວຽດນາມ. ການສະໜັບສະໜູນຂອງສະພາທະນາຍຄວາມປະຊາທິປະໄຕສາກົນ ໄດ້ປະກອບສ່ວນສຳຄັນຊ່ວຍໃຫ້ເພື່ອນມິດສາກົນເຂົ້າໃຈກ່ຽວກັບນ້ຳໃຈຮັກຫອມສັນຕິພາບ ແລະ ພື້ນຖານດ້ານກົດໝາຍຢ່າງໝັ້ນຄົງຂອງຫວຽດນາມ ໃນພາລະກິດຕໍ່ສູ້ປົກປັກຮັກສາປະເທດຊາດ, ປົກປ້ອງຄວາມເປັນທຳກວ່າ.
ທ່ານຮອງນາຍົກລັດຖະມົນຕີ ຫງວຽນຊວນຟຸກ ຫວັງວ່າ ສະພາທະນາຍຄວາມປະຊາທິປະໄຕສາກົນ ສືບຕໍ່ມີບັນດາການສະໜັບສະໜູນຫວຽດນາມ ປະຕິບັດບາດກ້າວຕໍ່ໄປໃນຂອບເຂດກົດໝາຍສາກົນຢ່າງຕັ້ງໜ້າ ເພື່ອປົກປັກຮັກສາອະທິປະໄຕຂອງປະເທດຊາດ, ກໍ່ຄືໃນພາລະກິດຕໍ່ສູ້ເພື່ອຄວາມຍຸຕິທຳ ແລະ ສັນຕິພາບໃນພາກພື້ນ ແລະ ຢູ່ໃນໂລກ.